13 Itultuloyyo ti agiinnayat kas agkakabsat.+2 Diyo liplipatan ti kinamanagpadagus,*+ ta gapu iti dayta, saan a nadnadlaw ti dadduma nga anghel dagiti sinangailida.+3 Laglagipenyo dagiti nakabalud,*+ a kasla naibaludkayo a kaduada,+ ken uray dagidiay mamalmaltrato ta pasetnakayo met ti maymaysa a bagi.*4 Ibilang koma ti amin a tattao a nadayaw ti panagasawa, ken saan koma a matulawan*+ ti pagiddaan ti agassawa, ta ukomento ti Dios dagiti agar-aramid iti seksual nga immoralidad* ken makikamkamalala.+5 Iti panagbiagyo, saanyo nga ayaten ti kuarta,+ no di ket kontentokayo koman kadagiti agdama a bambanag.+ Ta imbagana: “Saankanto a pulos panawan ken saankanto a pulos baybay-an.”+6 Iti kasta, naturedtayo a mangibaga: “Ni Jehova* ti tumultulong kaniak; saanakto nga agbuteng. Ania ti maaramidan kaniak ti tao?”+7 Laglagipenyo dagidiay mangidadaulo kadakayo+ a mangibagbaga kadakayo iti sao ti Dios, ken bayat a pampanunotenyo ti resulta ti kababalinda, tuladenyo ti pammatida.+8 Saan nga agbalbaliw ni Jesu-Kristo idi man kalman, ita, ken iti agnanayon.9 Dikay agpaallilaw iti nadumaduma ken karkarna a sursuro. Ta nasaysayaat a ti nagpaiduma a kinaimbag ti mangpakired iti puso imbes a dagiti taraon,* a saan a makaipaay iti pagimbagan kadagidiay makumikom kadagita.+10 Adda altartayo a saan a maipalubos a panganan dagiti mangipapaay iti sagrado a panagserbi iti tolda.+11 Ta mapuoran iti ruar ti kampo ti bagi dagiti animal a ti darada ket maipan iti nasantuan a disso nga idaton ti nangato a padi kas daton gapu iti basol.+12 Gapuna, nagsagaba met ni Jesus iti ruar ti ruangan ti siudad+ tapno mapagbalinna a nasantuan dagiti tattao babaen ti darana.+13 Mapantayo ngarud kenkuana iti ruar ti kampo. Ibturantayo ti pannakauyaw nga inibturanna,+14 ta awan ti permanente a siudadtayo ditoy, ngem padpadaanantayo daydiay umay.+15 Babaen ken Jesus, kanayon nga ipaaytayo iti Dios ti daton ti panangidaydayaw,+ kayatna a sawen, usarentayo ti ngiwattayo*+ a mangipakaammo iti naganna iti publiko.+16 Maysa pay, diyo liplipatan ti agaramid iti nasayaat ken ti mangibingay kadagiti bambanag nga adda kadakayo,+ ta maragsakan unay ti Dios kadagita a daton.+17 Agtulnog ken agpasakupkayo+ kadagiti mangidadaulo kadakayo,+ ta kanayon nga ay-aywanandakayo ket manungsungbatdanto gapu iti dayta.+ No kasta ti aramidenyo, naragsakda ken dida agladingit a mangaramid iti trabahoda, tapno saan nga agresulta dayta iti pagdaksanyo.18 Itultuloydakami nga ikararagan, ta agtalekkami a nadalus* ti konsiensiami, ken kayatmi ti agbiag a mapagtalkan iti amin a banag.+19 Ngem nangnangruna a paregtaenkayo nga agkararag tapno makaumayak koma manen kadakayo iti kabiitan a tiempo.20 Pinagungar ti Dios ni Apotayo a Jesus, ti naindaklan a pastor+ dagiti karnero. Indatonna iti Dios ti dara a nangpatalged iti agnanayon a tulag. Ita, sapay koma ta ti Dios ti talna21 ti tumulong kadakayo iti amin a nasayaat a banag a kasapulan tapno maaramidyo ti pagayatanna. Babaen ken Jesu-Kristo, tignayennatayo a mangaramid iti makaparagsak unay kenkuana. Maited koma iti Dios ti dayag iti agnanayon nga awan inggana. Amen.22 Kakabsat, ipakaasik kadakayo nga anusanyo nga ipangag daytoy a pammaregta iti daytoy ababa a suratko kadakayo.23 Kayatko a maammuanyo a nakaruaren iti pagbaludan ni kabsattayo a Timoteo. No umay iti mabiit, kumuyogakto kenkuana ket agkikitatayto.24 Idanonyo ti pakomustak iti amin a mangidadaulo kadakayo ken iti amin a nasantuan. Ipaw-it met dagiti taga-Italia+ ti pakomustada kadakayo.25 Maadda koma kadakayo amin ti nagpaiduma a kinaimbag.
ilo_Latn